Micro Instrumentation and Telemetry Systems

Micro Instrumentation and Telemetry Systems (MITS) var et amerikansk elektronikkselskap som produserte en tidlig hjemmedatamaskin, Altair 8800.
Selskapet ble grunnlagt i 1969 av Ed Roberts og Forrest Mims i Albuquerque i New Mexico for å produsere miniatyriserte telemetrimoduler for modellraketter. Selskapet begynte å framstille elektroniske kalkulatorer i 1971.  I 1971 endret Roberts selskapet for å gå inn markedet for elektroniske kalkulatorer og MITS 816 skrivebordskalkulator kom på omslaget av magasinet Popular Electronics i november 1971. Kalkulatorene var meget populære og salget toppet en million dollar i 1973. En brutal priskrig på kalkulatorer gjorde at selskapet havnet i dyp gjeld i 1974.
Roberts utviklet deretter den første kommersielle og suksessfulle hjemmekomputer, Altair 8800. Den kom på omslaget av Popular Electronics i januar 1975 og firmaet fikk en mengde bestillinger på byggesettet som ble solgt for 439 dollar. Paul Allen og Bill Gates så magasinet og begynte å skrive programvare for Altair-komputeren. De flyttet til Albuquerque for å arbeide for MITS og i juli startet de sitt eget selskap kalt Microsoft. MITS' årlige salg nådde 6 millioner i 1977 da de ble overtatt av Pertec Computer som igjen ble overtatt av et større selskap og deretter opphørte merkevaren MITS å eksistere. Roberts trakk seg tilbake til Georgia hvor han studerte medisin og ble småbylege.
Paul Allen og Bill Gates gikk videre med Microsoft, som ble en dominerende aktør innen operativsystem, og et av de største selskapene i USA.


== Referanser ==


== Litteratur ==
Ceruzzi, Paul E. (2003): A History of Modern Computing. Cambridge, MA: MIT Press. ISBN 0-262-53203-4.
Manes, Stephen; Paul Andrews (1994): Gates. New York: Simon and Schuster. ISBN 9780671880743.
Mims, Forrest M (1986): Siliconnections: Coming of Age in the Electronic Era. New York: McGraw-Hill. ISBN 9780070424111.
Roberts, H. Edward; Forrest Mims (1974): Electronic Calculators. Indianapolis: Howard W Sams. ISBN 9780672210396.
Young, Jeffrey S. (1998): Forbes Greatest Technology Stories: Inspiring Tales of the Entrepreneurs. New York: John Wiley & Sons. ISBN 0471243744. Kapittel 6 «Mechanics: Kits & Microcomputers»Ytterligere lesning
Magasinartikler fra 1970-tallet som viser den store entusiasmen for vitenskap og ny teknologi:

Leckey, Wayne C. (Mars 1969): «This $16 Kit Makes You a Whiz at Model Rocketry». Popular Mechanics (Hearst Magazines) 131 (3): ss. 196–198, 227.
Berger, Ivan (Mai 1973): «New calculator kits: From pocket minis to versatile desk models». Popular Mechanics (Hearst Magazines) 139 (5): ss. 151–152.
Berger, Ivan (Februar 1977): «Home computer kits: the hottest new angle in America's newest hobby». Popular Mechanics (Hearst Magazines) 147 (2): ss. 98–100, 163–164.
Hawkins, William (Mai 1977): «What it's like to build and use your own home computer». Popular Science (Bonnier Corporation) 210 (5): ss. 102–105, 152.


== Eksterne lenker ==
Startup: Albuquerque and the Personal Computer Revolution New Mexico Museum of Natural History and Science
MITS Model 7440 Desktop Scientific Calculator at Old Calculator Web Museum
MITS 150 Handheld Calculator at Vintage Calculators Web Museum
TI-2500 at Datamath Calculator Museum
Altair 8800 Computer at Vintage-Computer Web Site Arkivert 10. desember 2011 hos Wayback Machine.
Forrest Mims – Early Days At MITS
Brief History of the Altair. Copies of Altair articles in Popular Electronics